pythainlp/thaigov-v2-corpus-22032023 huggingface dataset:
วันจันทร์ที่ 30 มกราคม 2566
30/01/2566
​PM pleased with Chiang Mai’s high ranking in Numbeo’s Crime Index and Safety Index by City 2023
​PM pleased with Chiang Mai’s high ranking in Numbeo’s Crime Index and Safety Index by City 2023
January 29, 2023, , Deputy Secretary-General to the Prime Minister and Acting Government Spokesperson Anucha Burapachaisri disclosed that the website: numbeo.com, a crowd-sourced global database of perceived cost of living, property prices, and quality of life, ranks Chiang Mai province at 32nd in its Crime Index and Safety Index by City 2023. With this, the province becomes the safest city in the Southeast Asian region.
According to the Government Spokesperson, Prime Minister and Defense Minister Gen. Prayut Chan-o-cha acknowledged the ranking, and thanked all concerned agencies for their integrative effort in strictly keeping public safety which earns recognition from the international community and boosts the country’s reputation.
Numbeo announced its 1/2023 “Crime Index” and “Safety Index” which rank 416 cities across the globe. Chiang Mai is classified in the low range (20-40 points) of crime index, at 24.5, while the city’s safety index is as high as 75.5, making it the 32nd safest city in the world and the 1st in ASEAN. On the other hand, Bangkok ranks 170th among 416 world cities, and ASEAN’s 7th with the crime index of 40.5 and safety index of 59.5. According to Numbeo, the safest city is Abu Dhabi, United Arab Emirates (crime index of 11.2 and safety index of 88.8), while the least safe city is Caracas, Venezuela (crime index of 83.6 and safety index of 16.4).
The Prime Minister is pleased with high ranking of Thailand’s cities/provinces in terms of safety, which reflects the Government’s fruitful commitment in managing and administering public safety to suppress crimes against life and properties for better quality of life of the Thai people and for boosting confidence of foreign travelers.
วันจันทร์ที่ 30 มกราคม 2566
ครม. อนุมัติกรอบวงเงินงบปี 67 รวม 1.46 แสนล้านบาท เพื่อพัฒนาอุดมศึกษา วิทยาศาสตร์ วิจัย และนวัตกรรมของไทย
ครม. อนุมัติกรอบวงเงินงบปี 67 รวม 1.46 แสนล้านบาท เพื่อพัฒนาอุดมศึกษา วิทยาศาสตร์ วิจัย และนวัตกรรมของไทย
เมื่อวันที่ 10 ม.ค. 66ศ.(พิเศษ) ดร.เอนก เหล่าธรรมทัศน์รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) เปิดเผยว่า คณะรัฐมนตรี (ครม.) มีมติอนุมัติกรอบวงเงินงบประมาณ พ.ศ. 2567 รวมทั้งสิ้น 146,070.40 ล้านบาท เพื่อการพัฒนาด้านอุดมศึกษา วิทยาศาสตร์ วิจัยและนวัตกรรมของไทย โดยแบ่งเป็น กรอบวงเงินงบประมาณด้านการอุดมศึกษาในความรับผิดชอบของกระทรวง อว. จำนวน 114,970.40 ล้านบาท และกรอบวงเงินงบประมาณด้านวิทยาศาสตร์ วิจัยและนวัตกรรมของประเทศ จำนวน 31,100 ล้านบาท โดยใช้ระบบการจัดสรรและบริหารงบประมาณแบบบูรณาการที่มุ่งผลสัมฤทธิ์ เพื่อให้เกิดการใช้กลไกระบบงบประมาณในการขับเคลื่อนนโยบาย ยุทธศาสตร์ แผนด้านการอุดมศึกษาเพื่อผลิตและพัฒนากำลังคนของประเทศ และแผนด้านวิทยาศาสตร์ วิจัยและนวัตกรรมของประเทศ รวมทั้งปรับปรุงการบริหารจัดการระบบอุดมศึกษาให้มีประสิทธิภาพ
รมว.อว. กล่าวต่อว่า ที่สำคัญ กรอบวงเงินงบประมาณดังกล่าว มีวัตถุประสงค์สำคัญคือนำไปผลักดันและขับเคลื่อนภารกิจเพื่อตอบโจทย์สำคัญและเร่งด่วนของประเทศ โดยมุ่งตอบสนองการขับเคลื่อนประเทศด้วยโมเดลเศรษฐกิจ BCG ทั้งด้านการแพทย์และสุขภาพ ด้านเกษตรและอาหาร เศรษฐกิจฐานรากเพื่อขจัดความยากจน และลดความเหลื่อมล้ำ อุตสาหกรรมและบริการแห่งอนาคต เศรษฐกิจสร้างสรรค์เพื่อสร้างคุณค่าและมูลค่าให้กับทุนทางวัฒนธรรม การผลิตและพัฒนากำลังคนเพื่อรองรับการขับเคลื่อนนโยบายของรัฐบาลที่ได้กำหนดทิศทางและนโยบายสำคัญ ในการมุ่งเน้นการสร้างภูมิคุ้มกันที่ดีทั้งด้านเศรษฐกิจและสังคม สร้างความสามารถในการ “ล้มแล้ว ลุกไว” เพื่อรับมือต่อความเปลี่ยนแปลงทั้งภายในและภายนอกประเทศได้อย่างทันการณ์ มีประสิทธิภาพ และมีธรรมาภิบาล เพื่อเสริมสร้างคุณภาพชีวิตที่ดีให้กับประชาชนในทุกกลุ่ม และนำประเทศไทยไปสู่เป้าหมายการพัฒนาอย่างยั่งยืน
ด้านศ.ดร.นพ.สิริฤกษ์ ทรงศิวิไลปลัดกระทรวง อว. กล่าวเพิ่มเติมว่า งบประมาณด้านการอุดมศึกษา จะนำมาใช้ในการพัฒนาความเป็นเลิศของสถาบันอุดมศึกษา และการผลิตกำลังคนระดับสูงเฉพาะทางตามความต้องการของประเทศ ส่วนงบประมาณด้านวิทยาศาสตร์ วิจัยและนวัตกรรม จะนำมาสนับสนุนการวิจัยที่ตอบโจทย์ยุทธศาสตร์และแผนด้านวิทยาศาสตร์ วิจัยและนวัตกรรมของประเทศ รวมถึงสนับสนุนงานมูลฐานเพื่อเสริมสร้างศักยภาพในการพัฒนาวิทยาศาสตร์ วิจัยและนวัตกรรม และสร้างความเข้มแข็งตามพันธกิจของหน่วยงาน โดยการจัดสรรงบประมาณทั้ง 2 ประเภทครอบคลุมงบประมาณเพื่อขับเคลื่อนการนำผลงานวิจัยไปใช้ประโยชน์ (research utilization) โดยมีแนวทางการจัดสรรและบริหารงบประมาณของกรอบวงเงินดังกล่าวเป็นแบบเงินก้อน (block grant) และการจัดสรรงบประมาณแบบต่อเนื่องหลายปี (multi-year budgeting) ที่สอดคล้องกับแผนด้านวิทยาศาสตร์ วิจัยและนวัตกรรม มีการกระจายอำนาจให้หน่วยงานในระบบวิทยาศาสตร์ วิจัยและนวัตกรรม และหน่วยบริหารและจัดการทุน (program management unit: PMU) เพื่อให้การดำเนินงานวิจัยและพัฒนาเกิดความคล่องตัว มีความยืดหยุ่น และดำเนินการได้อย่างต่อเนื่อง ตลอดจนการมีระบบผลักดันการนำผลงานวิจัยไปใช้ประโยชน์และกลไกเพื่อพัฒนาและสร้างความเข้มแข็งของระบบวิทยาศาสตร์ วิจัยและนวัตกรรม เพื่อให้เกิดผลลัพธ์จากการใช้จ่ายงบประมาณที่มีคุณภาพและสามารถแก้ไขปัญหาวิกฤตของประเทศได้ในเวลาที่เหมาะสมและพร้อมรับกับการเปลี่ยนแปลงอย่างฉับพลัน
วันจันทร์ที่ 30 มกราคม 2566
อว. รุกโชว์งานวิจัยใน “มหกรรมงานวิจัยส่วนภูมิภาค 2566” ส่งเสริมภูมิปัญญาล้านนาที่ลำปาง
อว. รุกโชว์งานวิจัยใน “มหกรรมงานวิจัยส่วนภูมิภาค 2566” ส่งเสริมภูมิปัญญาล้านนาที่ลำปาง
วันที่ 6 มกราคม 2566ศาสตราจารย์ (พิเศษ) ดร.เอนก เหล่าธรรมทัศน์รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม เป็นประธานเปิดงานฯ พร้อมด้วยดร.ลัทธจิตร มีรักษ์ผู้ช่วยรัฐมนตรีว่าการกระทรวงการอุดมศึกษาฯ,นายสัมพันธ์ เย็นสำราญที่ปรึกษารัฐมนตรีว่าการกระทรวงการอุดมศึกษาฯ,ดร.ดนุช ตันเทอดทิตย์เลขานุการรัฐมนตรีว่าการกระทรวงการอุดมศึกษาฯ และ รมว.อว.ได้ปาฐกถาพิเศษ เรื่อง“พลัง อว. กับการพัฒนาภาค พัฒนาท้องถิ่นอย่างยั่งยืน”ในงาน“มหกรรมงานวิจัยส่วนภูมิภาค ประจำปี 2566 : Regional Research Expo 2023”ภายใต้แนวคิด“การพัฒนาภูมิภาคอย่างยั่งยืนด้วยงานวิจัย นวัตกรรม ภูมิปัญญาล้านนาและโมเดลเศรษฐกิจใหม่ BCG”ที่กระทรวงการอุดมศึกษา วิทยาศาสตร์ วิจัยและนวัตกรรม (อว.) โดย สำนักงานการวิจัยแห่งชาติ (วช.) ร่วมกับมหาวิทยาลัยเทคโนโลยีราชมงคลล้านนาลำปาง (มทร.ล้านนา)จัดขึ้น ระหว่างวันที่ 6 - 8 มกราคม 2566 ณ มหาวิทยาลัยเทคโนโลยีราชมงคลล้านนา ลำปาง ตำบลพิชัย อำเภอเมือง จังหวัดลำปาง โดยมีนายชัชวาลย์ ฉายะบุตรผู้ว่าราชการจังหวัดลำปางดร.วิภารัตน์ ดีอ่องผู้อำนวยการสำนักงานการวิจัยแห่งชาติผู้ช่วยศาสตราจารย์ ดร.จัตตุฤทธิ์ ทองปรอนอธิการบดีมหาวิทยาลัยเทคโนโลยีราชมงคลล้านนา พร้อมด้วย คณะผู้บริหาร ผู้ทรงคุณวุฒิ คณะนักวิจัย และนักเรียน นักศึกษา ให้การต้อนรับ
ศาสตราจารย์ (พิเศษ) ดร.เอนก เหล่าธรรมทัศน์รมว.อว. กล่าวว่า กระทรวง อว. โดย วช. ได้จัดงาน“มหกรรมงานวิจัยส่วนภูมิภาค ประจำปี 2566”โดยนำองค์ความรู้จากผลงานวิจัย เทคโนโลยี และนวัตกรรมไปสู่การใช้ประโยชน์ระดับพื้นที่ในวงกว้างและเป็นรูปธรรม สร้างแรงบันดาลใจและแรงกระตุ้นให้กับบุคลากรจากสถาบันการศึกษา หน่วยงานวิจัย ทั้งภาครัฐและเอกชน นักเรียน นักศึกษา เยาวชน และประชาชนทั่วไป ได้นำองค์ความรู้จากผลงานวิจัยและนวัตกรรมไปพัฒนาหรือสร้างสรรค์ พร้อมต่อยอด ผลงานวิจัย สิ่งประดิษฐ์ เทคโนโลยี และนวัตกรรม ที่มีคุณภาพ สอดคล้องกับความต้องการของประเทศ
และรมว.อว. ยังได้กล่าวเพิ่มเติมในการปาฐกถา เกี่ยวกับขนาดเศรษฐกิจของไทยที่ใหญ่เป็นอันดับที่ 24 ของโลกจาก 200 ประเทศ ด้วยเหตุผลดังนี้ 1) มีเกษตรกรรมที่เลี้ยงตนเองได้ หรือเรียกว่า อำนาจทางอาหาร (food power) ซึ่งเป็นอันดับ 12 ของโลก แต่ทั้งนี้เกษตรกรรมที่ยังต้องปรับปรุงโดยใช้เทคโนโลยี นวัตกรรมเข้ามาช่วย ซึ่งเป็นบทบาทของมหาวิทยาลัยที่ต้องเข้ามาช่วยให้เกษตรกรรมทั้งหมดให้ดีขึ้น 2) อุตสาหกรรมของไทย มีต่างชาติสนใจเข้ามาลงทุน ทั้งด้าน data เพราะเราเป็นประเทศที่ใช้ 5.0 มากที่สุดรองจากจีนเท่านั้น รวมถึงอุตสาหกรรมรถไฟฟ้าก็ขายดีมากในไทย ทำให้อุตสาหกรรมยานยนต์มีผู้ผลิตเข้ามาลงทุนเยอะ พวกเรามหาวิทยาลัยต้องส่งเสริมเรื่องการผลิต AI ให้ดีๆ 3) คือเรื่องการท่องเที่ยวที่ดีในระดับโลก เราเป็นมหาอำนาจด้านการท่องเที่ยวในโลก มีเพียงแค่ 4-5 ประเทศที่มีการท่องเที่ยวที่ดีติดอันดับโลก ซึ่งเราเป็นหนึ่งในนั้น และจากเหตุผลทั้ง 3 ประการ อยากให้ส่งเสริม สนับสนุนการทำวิจัย และนวัตกรรม พร้อมการเผยแพร่ไปสู่การใช้ประโยชน์ในภูมิภาค นับว่าเป็นสิ่งที่ดีอย่างยิ่งในการเป็นกลไกขับเคลื่อนงานวิจัยและนวัตกรรมในการพัฒนาท้องถิ่น และเกิดประโยชน์ในการพัฒนาประเทศอย่างยั่งยืน
วันจันทร์ที่ 30 มกราคม 2566
30/01/2566
นายกฯ ติดตามการขับเคลื่อนระบบบริหารจัดการข้อมูล การพัฒนาคนแบบชี้เป้าในระดับพื้นที่ จ.นครสวรรค์ ย้ำรัฐบาลมุุ่งมั่นแก้ไขปัญหาความยากจนอย่างเป็นระบบ
นายกฯ ติดตามการขับเคลื่อนระบบบริหารจัดการข้อมูล การพัฒนาคนแบบชี้เป้าในระดับพื้นที่ จ.นครสวรรค์ ย้ำรัฐบาลมุุ่งมั่นแก้ไขปัญหาความยากจนอย่างเป็นระบบ ให้ความสำคัญกับการแก้ไขปัญหาระดับฐานราก เพื่อให้ประชาชนมีคุณภาพชีวิตที่ดีขึ้น
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรีเปิดเผยว่า วันนี้ (30 มกราคม 2566) เวลา 11.50 น. ณ วัดดงแม่ศรีเมือง ตำบลตาสัง อำเภอบรรพตพิสัย จังหวัดนครสวรรค์ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมคณะ ติดตามการขับเคลื่อนระบบบริหารจัดการข้อมูลการพัฒนาคนแบบชี้เป้าในระดับพื้นที่ โดยจังหวัดนครสวรรค์มีความโดดเด่นในด้านกาารแก้ไขปัญหาความยากจนให้กับชาวบ้านไปแล้วกว่า 16,987 ครัวเรือนตามเป้าหมายในปีงบประมาณ 2565 รวมทั้งบทบาทของภาคีการพัฒนาต่าง ๆ ที่เกี่ยวข้องในพื้นที่ที่มีความเข้มแข็ง ประกอบด้วย สถาบันการศึกษา สถาบันศาสนา ชุมชนและภาคเอกชนในพื้นที่ ในการสนับสนุนข้อมูลเชิงวิชาการ ข้อมูลเชิงลึกของพื้นที่ การดำเนินการในระดับชุมชน และการสร้างและสนับสนุนกิจกรรมทางสังคม
โอกาสนี้ นายกรัฐมนตรีได้สักการะหลวงพ่อโต และนมัสการพระครูนิวาสบุญญากร เจ้าอาวาสวัดดงแม่ศรีเมือง ณ วิหารหลวงพ่อโต พร้อมรับฟังบรรยายสรุปการบริหารจัดการน้ำเพื่อการเกษตร (บึงบอน) และโครงการเพิ่มประสิทธิภาพการบริหารจัดการน้ำ “บึงบอน” อำเภอบรรพตพิสัย
จากนั้น นายกรัฐมนตรีได้พบปะประชาชนในพื้นที่กว่า 4,000 คน โดยนายกรัฐมนตรีได้กล่าวตอนหนึ่งว่า รัฐบาลมีความมุุ่งมั่นในการแก้ไขปัญหาความยากจนอย่างเป็นระบบ ให้ความสำคัญกับการแก้ไขปัญหาในระดับฐานรากเพื่อให้ประชาชนมีคุณภาพชีวิตที่ดีขึ้น มีความเข้มแข็งสามารถช่วยเหลือตัวเองได้อย่างยั่งยืน ขอชื่นชมจังหวัดนครสวรรค์ที่สามารถแก้ไขปัญหาความยากจนให้กับประชาชนในพื้นที่ตามนโยบายของรัฐบาล และข้อสั่งการของนายกรัฐมนตรี ที่มุ่งเน้นให้ส่วนราชการทุกหน่วยงานดูแลประชาชนทุกสาขาอาชีพให้ดีที่สุด ให้มีรายได้เพิ่มขึ้น จะต้องไม่หยุดสร้างรายได้ โดยเฉพาะรายได้จากการเกษตรจะต้องปรับเปลี่ยนเป็นการทำเกษตรสมัยใหม่ รัฐบาลมุ่งแก้ไขปัญหามาโดยตลอด ไม่ว่าจะเป็นเรื่องของราคาสินค้า และการลดต้นทุนการผลิต ราคาปุ๋ย ซึ่งรัฐบาลพยายามจะแก้ไขปัญหามาอย่างต่อเนื่อง
นายกรัฐมนตรียืนยันการแก้ไขปัญหาบนความขาดแคลน และความขัดแย้งไม่สามารถแก้ไขปัญหาอะไรได้ จะต้องอาศัยความรัก ความร่วมมือของทุกคนช่วยเหลือซึ่งกันและกันในการแก้ไขปัญหาบนความร่วมใจของทุกภาคส่วน รัฐบาลพร้อมทำทุกอย่างให้ประเทศไทยเดินไปข้างหน้า วันนี้รู้สึกเห็นใจประชาชน หลายคนยังมีหนี้สิน แต่หลายคนก็มีคุณภาพชีวิตที่ดี ขอให้ทุกคนมีจิตใจที่เอื้อเฟื้อต่อกันและกัน อยู่ร่วมกันอย่างสันติ เคารพกฎหมาย เคารพกติกา รัฐบาลจะดูแลอย่างดีที่สุดภายใต้งบประมาณที่มีอยู่อย่างจำกัด สิ่งสำคัญทุกคนต้องมีรอยยิ้ม รอยยิ้มแห่งสยาม รอยยิ้มแห่งความประทับใจ
จากนั้น นายกรัฐมนตรีได้เดินทักทายประชาชนที่มาให้การต้อนรับอย่างเป็นกันเอง ท่ามกลางบรรยากาศที่อบอุ่น
วันจันทร์ที่ 30 มกราคม 2566
30/01/2566
รมว.สุชาติ เปิดอบรมความปลอดภัยในการทำงาน  สร้างองค์ความรู้แก่ จป.และแรงงานทุกระดับกว่า 600 คน
รัฐมนตรีว่าการกระทรวงแรงงาน เปิดการอบรมหลักสูตรแนวปฏิบัติตามกฎกระทรวง
ภายใต้พระราชบัญญัติความปลอดภัยฯ พ.ศ.2554 เพื่อสร้างองค์ความรู้และจิตสำนึกด้านความปลอดภัย
ในการทำงาน แก่เจ้าหน้าที่ความปลอดภัยและประชาชนทั่วไปกว่า 600 คน
รัฐมนตรีว่าการกระทรวงแรงงาน เปิดการอบรมหลักสูตรแนวปฏิบัติตามกฎกระทรวงภายใต้พระราชบัญญัติความปลอดภัยฯ พ.ศ.2554 เพื่อสร้างองค์ความรู้และจิตสำนึกด้านความปลอดภัยในการทำงาน แก่เจ้าหน้าที่ความปลอดภัยและประชาชนทั่วไปกว่า 600 คน ณ โรงแรมโนโวเทลอ.ศรีราชา จ.ชลบุรี
นายสุชาติ ชมกลิ่น รัฐมนตรีว่าการกระทรวงแรงงาน กล่าวภายหลังการเป็นประธานในพิธีเปิดการอบรม “หลักสูตรแนวปฏิบัติตามกฎกระทรวงภายใต้พระราชบัญญัติความปลอดภัยฯ
พ.ศ.2554” ว่า กระทรวงแรงงานได้มีการมอบของขวัญปีใหม่ให้กับประชาชน ภายใต้แคมเปญ“ให้ ฟรี ลด แรงงานสุขใจ” เพื่อมอบความสุขแก่พี่น้องผู้ใช้แรงงาน โดยกิจกรรมในวันนี้ คือ “Safety Service ยกระดับคุณภาพชีวิตแรงงาน อบรมความปลอดภัยฟรี 10,000 คน” ซึ่งเป็นหนึ่งในกิจกรรมที่อยู่ภายใต้แคมเปญดังกล่าว มีวัตถุประสงค์เพื่อให้ผู้ที่เกี่ยวข้องกับความปลอดภัยในการทำงานมีการพัฒนาองค์ความรู้ ตามมาตรฐานกฎหมายพระราชบัญญัติความปลอดภัย อาชีวอนามัย และสภาพแวดล้อม
ในการทำงาน พ.ศ.2554 รวมทั้งสร้างความตระหนักรู้และจิตสำนึกด้านความปลอดภัยในการทำงานแก่นายจ้าง ลูกจ้าง และประชาชนทั่วไป ให้มีการพัฒนาองค์ความรู้ด้านความปลอดภัยอย่างถูกต้องและเป็นระบบ สามารถนำองค์ความรู้ที่ได้ไปดำเนินการด้านความปลอดภัย อาชีวอนามัย และสภาพแวดล้อมในการทำงานอย่างมีประสิทธิภาพ ซึ่งส่งผลให้สามารถป้องกันและลดอุบัติเหตุจากการทำงานลงได้
ด้าน นายนิยม สองแก้ว อธิบดีกรมสวัสดิการและคุ้มครองแรงงาน (กสร.) กล่าวเพิ่มเติมว่า “หลักสูตรแนวปฏิบัติตามกฎกระทรวงภายใต้พระราชบัญญัติความปลอดภัยฯ พ.ศ.2554” จัดขึ้นภายใต้ความร่วมมือระหว่างศูนย์ความปลอดภัยในการทำงานเขต 2 (ชลบุรี) ร่วมกับ โรงพยาบาลซีเมด ลีฟวิ่งแคร์ มูลนิธิ
อาชีวเวชศาสตร์ไทย ชมรมเครือข่ายในการทำงานพระนคร และบริษัท เพอร์เฟคเซฟตี้ เทรนนิ่ง แอนด์
คอนซิลติ้ง จำกัด ผู้เข้ารับการอบรม แบ่งเป็น 2 กลุ่ม ได้แก่ เจ้าหน้าที่ความปลอดภัยในการทำงานระดับวิชาชีพ จำนวน 100 คน ออนไซต์ และเจ้าหน้าที่ความปลอดภัยในการทำงานระดับเทคนิค ระดับเทคนิคขั้นสูง ระดับวิชาชีพ ลูกจ้างและประชาชนทั่วไป จำนวนกว่า 500 คน ผ่านระบบออนไลน์ โดยกรมฯ หวังเป็นอย่างยิ่งว่าโครงการดังกล่าวที่จัดขึ้น จะทำให้ผู้เข้ารับการอบรมเกิดความตระหนักและมีจิตสำนึกที่ดี
ด้านความปลอดภัยในการทำงาน สามารถนำทักษะความรู้และประสบการณ์ที่ได้รับไปประยุกต์ใช้
เพื่อช่วยเฝ้าระวังและป้องกันการเกิดอุบัติเหตุที่เกิดจากการทำงานต่อไป
วันจันทร์ที่ 30 มกราคม 2566
ดีอีเอส พบ "เฟคนิวส์" บนโลกออนไลน์สูงถึง 3.4 ล้านข้อความต่อสัปดาห์ ขณะที่ข่าวปลอมสนับสนุนค่าตอบแทนผู้นำศาสนาอิสลามชายแดนภาคใต้ ขึ้นแท่นอันดับ 1
ดีอีเอส พบ "เฟคนิวส์" บนโลกออนไลน์สูงถึง 3.4 ล้านข้อความต่อสัปดาห์ ขณะที่ข่าวปลอมสนับสนุนค่าตอบแทนผู้นำศาสนาอิสลามชายแดนภาคใต้ ขึ้นแท่นอันดับ 1
กระทรวงดิจิทัลเพื่อเศรษฐกิจและสังคม(ดีอีเอส)สรุปสถานการณ์ข่าวปลอมสัปดาห์ล่าสุดพบข่าวปลอมนโยบายรัฐบาลยังนำโด่งโดยข่าวปลอมที่ประชาชนสนใจมากที่สุดได้แก่ธกส.สนับสนุนค่าตอบแทนผู้นำศาสนาอิสลามในจังหวัดชายแดนภาคใต้ปีละ893ล้านบาทวอนอย่าหลงเชื่อหยุดแชร์หยุดส่งในโลกออนไลน์
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)เผยถึงผลสรุปการมอนิเตอร์และรับแจ้งข่าวปลอมของศูนย์ต่อต้านข่าวปลอมช่วงสัปดาห์นี้(20 – 26 มกราคม2566 )พบข้อความที่เข้ามาทั้งหมด3,397,995ข้อความโดยมีข้อความที่ต้องดำเนินการตรวจสอบ(Verify)ทั้งสิ้น257ข้อความแบ่งเป็นข้อความที่มาจากSocial listeningจำนวน236ข้อความและข้อความที่มาจากLine Officialจำนวน21ข้อความรวมเรื่องที่ต้องดำเนินการตรวจสอบ124เรื่อง ทั้งนี้ดีอีเอสได้แบ่งข่าวปลอมที่ได้รับความสนใจเป็น4กลุ่มประกอบด้วย
กลุ่มที่1 : นโยบายรัฐบาลข่าวสารทางราชการความสงบเรียบร้อยของสังคมขัดศีลธรรมอันดีและความมั่นคงภายในประเทศจำนวน71เรื่อง
กลุ่มที่2: ผลิตภัณฑ์สุขภาพวัตถุอันตรายเครื่องสำอางรวมถึงสินค้าและบริการที่ผิด
กฎหมายจำนวน29เรื่อง
กลุ่มที่3 : ภัยพิบัติจำนวน7เรื่อง
กลุ่มที่4 : เศรษฐกิจจำนวน17เรื่อง
สำหรับข่าวปลอมทั้ง4กลุ่มมีความเกี่ยวเนื่องกับเรื่องโควิค-19จำนวน2เรื่อง
นางสาวนพวรรณกล่าวต่อว่าเมื่อพิจารณาจากข่าวปลอมที่ได้รับความสนใจลำดับต้นๆในสัปดาห์ล่าสุดนี้พบว่าส่วนใหญ่เป็นข่าวปลอมด้านนโยบายรัฐบาลและสุขภาพสำหรับข่าวปลอมที่มีคนสนใจสูงสุด10อันดับระหว่างวันที่20 – 26 มกราคม2566 ได้แก่
อันดับที่1 :ธกส.สนับสนุนค่าตอบแทนผู้นำศาสนาอิสลามในจังหวัดชายแดนภาคใต้
ปีละ893ล้านบาท
อันดับที่2 : ดื่มน้ำต้มตะไคร้มะตูมแห้งและเกสรบัวหลวงก่อนนอนช่วยความจำ
อันดับที่3 :ป้องกันการปวดหัวโดยใช้น้ำตบท้ายทอยเบาๆสัก2 - 3ครั้งทุกวันตอนเช้า
อันดับที่4 : สูตรเครื่องดื่มธัญพืชหรือน้ำอาร์ซีสามารถรักษาโรคมะเร็งได้
อันดับที่5 : รัฐบาลเตรียมสั่งทุบวัดในเขตอุทยาน6,000แห่งทั่วประเทศ
อันดับที่6 : ธนาคารออมสินส่งSMSให้กดรับสิทธิ์กู้เงิน
อันดับที่7 : Mistletoeยาฆ่าเซลล์มะเร็งทางเลือกใหม่ที่ไม่ทำลายเม็ดเลือดขาว
อันดับที่8 : ออมสินเปิดสินเชื่อให้ยืมเพื่อทำธุรกิจต้องการเงินลงทุนผ่านเพจเฟซบุ๊ก
อันดับที่9 : รัฐบาลเล็งเตรียมเก็บภาษีรถเก่าอายุ10ปีกระตุ้นเศรษฐกิจป้ายแดง
อันดับที่10 :รับประทานผักกาดขาวเป็นประจำช่วยรักษาอาการตับอักเสบ
พร้อมกันนี้นางสาวนพวรรณยังขอความร่วมมือประชาชนเมื่อได้รับข่าวสารข้อมูลผ่านโซเชียล     ควรตรวจสอบให้รอบด้านเลือกเชื่อเลือกแชร์เพื่อความปลอดภัยและรู้เท่าทันโดยทางกระทรวงดิจิทัล     เพื่อเศรษฐกิจและสังคมได้ติดตามความเคลื่อนไหวข้อความที่ผิดปกติในทุกช่องทางและได้มีการติดตามการกระทำผิดอย่างต่อเนื่องเพื่อปกป้องประชาชนจากมิจฉาชีพในทุกรูปแบบหากท่านได้รับการแจ้งข้อมูลที่ผิดปกติผ่านเอสเอ็มเอสหรือทางโทรศัพท์เพื่อป้องกันความเสียหายที่จะเกิดขึ้นสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenterเว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87
______________
วันจันทร์ที่ 30 มกราคม 2566
30/01/2566
"ทิพานัน" เผย  ปี66 คนกรุงฯได้ใช้ 3 ท่าเรือ “ท่าเรือพระราม 7- ท่าเรือท่าเตียน –ท่าเรือเกียกกาย”   ชูวิสัยทัศน์ "พล.อ.ประยุทธ์" ทำ Smart Pier ในแม่น้ำเจ้าพระยาทั้ง 29 ท่า
"ทิพานัน" เผย  ปี66 คนกรุงฯได้ใช้ 3 ท่าเรือ “ท่าเรือพระราม 7- ท่าเรือท่าเตียน –ท่าเรือเกียกกาย”   ชูวิสัยทัศน์ "พล.อ.ประยุทธ์" ทำ Smart Pier ในแม่น้ำเจ้าพระยาทั้ง 29 ท่า ใช้งานในอีก 2 ปี  เพื่อเชื่อมต่อล้อ-ราง-เรือ  แก้ปัญหารถติด บูมท่องเที่ยวทางน้ำ
วันที่ 30 ม.ค. 66 น.ส.ทิพานัน ศิริชนะ รองโฆษกประจำสำนักนายกรัฐมนตรี เปิดเผยว่า พล.อ.ประยุทฺธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ได้เร่งขับเคลื่อนนโยบายเชื่อมต่อการเดินทาง ล้อ-ราง-เรืออย่างไร้รอยต่อ เพื่อยกระดับคุณภาพชีวิตให้ประชาชนมีความสะดวกสบาย ปลอดภัยในการเดินทาง แก้ปัญหาการจราจรติดขัด และส่งเสริมการท่องเที่ยวทางน้ำอย่างต่อเนื่อง เพิ่มขีดความสามารถในการแข่งขันให้กับประเทศ และยกระดับคุณภาพชีวิตของประชาชน ตามยุทธศาสตร์ชาติระยะ 20 ปี ผ่านแผนพัฒนายกระดับท่าเรือโดยสาร (Smart Pier) ในแม่น้ำเจ้าพระยา ให้เป็นสถานีเรือที่มีความทันสมัย สะดวก ปลอดภัย มีรูปลักษณ์สวยงามเป็นแลนด์มาร์ค เชื่อมต่อกับระบบขนส่งสาธารณะต่าง ๆ ทั้งทางถนนและทางรางจำนวน 29 แห่ง ในเขตกรุงเทพมหานครและปริมณฑล งบประมาณ 942 ล้านบาท
น.ส.ทิพานัน กล่าวว่า สำหรับแผนพัฒนายกระดับท่าเรือโดยสาร (Smart Pier) ในแม่น้ำเจ้าพระยา ทั้ง 29 ท่า ได้ดำเนินการแล้วเสร็จและเปิดใช้งานแล้วจำนวน 6 แห่ง ได้แก่ ท่าเรือกรมเจ้าท่า ท่าเรือสะพานพุทธ ท่าเรือนนทบุรี ท่าเรือท่าช้าง ท่าเรือสาทร และท่าเรือพายัพในช่วงระหว่างปี 2562-2564 และในปี 2565 ที่ผ่านมา ดำเนินการแล้วเสร็จและเปิดให้บริการอีก 2 แห่งได้แก่ ซึ่งพล.อ.ประยุทธ์ได้เดินทางไปเป็นประธานในพิธีเปิดท่าเรือราชินี และท่าเรือบางโพ เป็น“ของขวัญปีใหม่ 2566”ตามนโยบายของพล.อ.ประยุทธ์เมื่อวันที่ 23 ธันวาคม 2565 ที่ผ่านมา และจะดำเนินการแล้วเสร็จในปี 2566 3 แห่งได้แก่ ท่าเรือพระราม 7 ท่าเรือท่าเตียน และท่าเรือเกียกกาย ที่เหลืออีก 18แห่งคาดว่าดำเนินการได้แล้วเสร็จตามแผนในปี 2568 ได้แก่ ท่าเรือพระราม 5 ท่าเรือพระปิ่นเกล้า ท่าเรือปากเกร็ด ท่าเรือสี่พระยา ท่าเรือเขียวไข่กา ท่าเรือสะพานกรุงธน (ซังฮี้) ท่าเรือพรานนก ท่าเรือเทเวศร์ ท่าเรือโอเรียนเต็ล ท่าเรือราชวงศ์ ท่าเรือพิบูลสงคราม 2 (นนทบุรี) ท่าเรือวัดตึก ท่าเรือพิบูลสงคราม 1 ท่าเรือวัดเขมา ท่าเรือวัดสร้อยทอง ท่าเรือวัดเทพากร ท่าเรือวัดเทพนารี และท่าเรือรถไฟ โดยเมื่อการก่อสร้างปรับปรุงท่าเรือแล้วเสร็จตามแผนทั้งหมดจะทำให้มีผู้โดยสารเพิ่มขึ้นเป็น 53,000 คนต่อวัน ในปี 2570
รองโฆษกประจำสำนักนายกรัฐมนตรี กล่าวว่า นอกจากจะมีการพัฒนาท่าเรือแล้ว ยังส่งเสริมให้มีเรือโยสารพลังงานไฟฟ้าที่สามารถประหยัดพลังงาน ลดมิษ และเป็นมิตรกับสิ่งแวดล้อม สอดรับเป้าหมายของรัฐบาลในการเร่งผลักดันให้เกิดการเป็นกลางทางคาร์บอน (Carbon Neutrality) ในปี 2050 และการปล่อยก๊าซเรือนกระจกสุทธิเป็นศูนย์ (Net Zero Emission) ภายในปี 2065“สะท้อนวิสัยทัศน์และการคิดบูรณาการของ พล.อ.ประยุทธ์ ที่ไม่เพียงมุ่งพัมนาโครงสร้างพื้นฐานเพื่อพัฒนาเศรษฐกิจ ควบคู่ไปกับการพัฒนาสังคมและสิ่งแวดล้อม รัดกุม รอบด้านในทุกมิติ เพื่อยกระดับคุณภาพชีวิตความเป็นอยู่ของประชาชนอย่างยั่งยืน” รองโฆษกประจำสำนักนายกรัฐมนตรี ระบุ
วันจันทร์ที่ 30 มกราคม 2566
30/01/2566
​รัฐบาลเชิญชวนประชาชนใช้ระบบ BORA Web Portal ของกรมการปกครอง บริการหลากหลายงานทะเบียนออนไลน์ทำได้ด้วยตนเองไม่ต้องไปที่ว่าการอำเภอหรือเขต
​รัฐบาลเชิญชวนประชาชนใช้ระบบ BORA Web Portal ของกรมการปกครอง บริการหลากหลายงานทะเบียนออนไลน์ทำได้ด้วยตนเองไม่ต้องไปที่ว่าการอำเภอหรือเขต ทั้งย้ายทะเบียนบ้าน ขอเลขที่บ้าน คัดรับรองเอกสาร ใช้งานง่ายด้วยแอปพลิเคชัน D.DOPA
วันที่ 30 มกราคม 2566 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า กรมการปกครอง กระทรวงมหาดไทย ได้เปิดระบบ BORA Web Portal เพื่อให้ประชาชนสามารถดำเนินการทางทะเบียนหลายรายการได้ด้วยตนเองผ่านช่องทางออนไลน์ อาทิ การย้ายทะเบียนบ้าน การขอเลขที่บ้าน การขอคัดและรับรองเอกสารทางทะเบียน การตรวจสอบข้อมูลส่วนบุคคล การลงทะเบียนเพื่อขอรับบริการล่วงหน้า
รัฐบาลขอเชิญชวนประชาชนใช้บริการระบบบริการทางทะเบียนออนไลน์ที่กรมการปกครองพัฒนาขึ้นเพื่ออำนวยความสะดวก ให้สอดคล้องกับวิถีชีวิตของประชาชนที่ชีวิตประจำวันมีการใช้บริการระบบออนไลน์เพิ่มขึ้นอย่างต่อเนื่อง ซึ่งเป็นเป้าหมายของการไปสู่รัฐบาลดิจิทัลภายใต้ยุทธศาสตร์ด้านการปรับสมดุลและการพัฒนาระบบการบริหารจัดการภาครัฐ 1 ใน 6 ด้านของยุทธศาสตร์ชาติ
น.ส.ไตรศุลี กล่าวว่า ระบบ BORA Web Portal จะเชื่อมโยงการใช้งานกับแอปพลิเคชัน D.DOPA ที่กรมการปกครองเปิดให้บริการสำหรับการใช้งานบัตรประชาชนดิจิทัล (Digital ID)และการแสดงข้อมูลทะเบียนบ้านดิจิทัลไปก่อนหน้านี้ ซึ่งขั้นตอนการใช้งาน มีดังนี้
1.เข้าไปที่เว็บไซต์ BORA Web Portal ที่เว็บไซต์ thportal.bora.dopa.go.th
2.เลือกเมนู Login by D.DOPA
3.เข้าสู่ระบบโดยสแกนคิวอาร์โค้ดด้วยแอปพลิเคชัน D.DOPA ที่ผู้ใช้บริการติดตั้งบนโทรศัพท์มือถือและดำเนินการลงทะเบียนเพื่อใช้บริการบัตรประชาชนดิจิทัลแล้ว
4.เลือกยินยอมและใส่รหัส หรือ PIN 8 หลัก บนแอปพลิเคชัน D.DOPA ในโทรศัพท์มือถือ
5.ระบบ BORA Web Portal บนเว็บไซต์ thportal.bora.dopa.go.th จะได้รับการล็อกอินอัตโนมัติ
6.เลือกใช้บริการทางทะเบียนตามที่ต้องการ
น.ส.ไตรศุลี กล่าวว่า ในระบบ BORA Web Portal จะประกอบด้วย 5 บริการหลัก ได้แก่ 1.ตรวจสอบข้อมูลตนเอง เช่น ข้อมูลส่วนบุคคล, การศึกษา ซึ่งรวมถึงการแสดงผลสอบ ก.พ.สำหรับผู้เคยสอบผ่าน, สวัสดิการจากหน่วยงานรัฐ, การตรวจสอบข้อมูลการไปเลือกตั้ง, ประวัติการได้รับวัคซีน เป็นต้น
2.ระบบการลงทะเบียนขอรับบริการล่วงหน้า เพื่อนัดหมายการรับบริการ ณ ที่ว่าการอำเภอ หรือเขต โดยสามารถลงทะเบียนล่วงหน้าได้ 15 วัน และช้าสุดไม่เกิน 16.00 น.ก่อนวันเข้ารับบริการ 3.ระบบการแจ้งย้ายที่อยู่ด้วยตนเอง ซึ่งเป็นแจ้งความประสงค์ย้ายทะเบียนบ้านด้วยตนเองโดยไม่ต้องเดินทางไปที่ว่าการอำเภอหรือเขต 4.การมอบหมายปลูกสร้างบ้านใหม่ หรือบริการขอเลขที่บ้าน และ 5.การบริการงานทะเบียนด้วยตนเอง เพื่อขอคัดเอกสารรับรอง เช่น การคัดรับรองรายการบุคคล ท.ร.14/1 รายการทะเบียนราษฎร, ท.ร.12/2 ข้อมูลทะเบียนประวัติราษฎร
วันจันทร์ที่ 30 มกราคม 2566
บีโอไอหารือ SMRJ วิสาหกิจขนาดกลางและขนาดย่อมประเทศญี่ปุ่น
บีโอไอหารือ SMRJ วิสาหกิจขนาดกลางและขนาดย่อมประเทศญี่ปุ่น
บีโอไอหารือ SMRJ วิสาหกิจขนาดกลางและขนาดย่อมประเทศญี่ปุ่น
นายนฤตม์ เทอดสถีรศักดิ์ เลขาธิการคณะกรรมการส่งเสริมการลงทุน (บีโอไอ) (ที่ 2 จากขวา) พร้อมด้วยนางสาวซ่อนกลิ่น พลอยมี รองเลขาธิการคณะกรรมการส่งเสริมการลงทุน (ซ้าย) ให้การต้อนรับนายอะซึชิ โตโยนากะ ประธานและผู้บริหารสูงสุดขององค์กรเพื่อวิสาหกิจขนาดกลางและขนาดย่อม และนวัตกรรมภูมิภาคแห่งประเทศญี่ปุ่น (SMRJ) เพื่อแลกเปลี่ยนนโยบายในการส่งเสริมวิสาหกิจขนาดกลางและขนาดย่อม (SMEs) พร้อมกับหารือถึงการลงนามความร่วมมือ (MOU) ระหว่างบีโอไอ และ SMRJ เพื่อยกระดับกิจกรรมส่งเสริมการทำธุรกิจและการลงทุน SMEs ของทั้ง 2 ประเทศ เมื่อเร็ว ๆ นี้
วันจันทร์ที่ 30 มกราคม 2566
กระทรวง อว. ร่วมลงนามถวายพระพร สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา เนื่องในโอกาสฉลองพระชนมายุ 3 รอบ 8 มกราคม 2566
กระทรวง อว. ร่วมลงนามถวายพระพร สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา เนื่องในโอกาสฉลองพระชนมายุ 3 รอบ 8 มกราคม 2566
วันนี้ (8 มกราคม 2566)ศ.(พิเศษ) ดร.เอนก เหล่าธรรมทัศน์รัฐมนตรีว่าการกระทรวงการอุดมศึกษา วิทยาศาสตร์ วิจัย และนวัตกรรม พร้อมด้วยศ.ดร.นพ.สิริฤกษ์ ทรงศิวิไลปลัดกระทรวงการอุดมศึกษา วิทยาศาสตร์ วิจัย และนวัตกรรมศ.ดร.ศุภชัย ปทุมนากุลรองปลัดกระทรวงรศ.ดร.พาสิทธิ์ หล่อธีรพงศ์รองปลัดกระทรวง และคณะผู้บริหารหน่วยงานในสังกัดกระทรวง อว. ร่วมลงนามถวายพระพรเนื่องในโอกาสฉลองพระชนมายุ 3 รอบ สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา พุทธศักราช 2566 ณ ศาลาสหทัยสมาคมในพระบรมมหาราชวัง
ในการนี้ ขอเชิญชวนประชาชนร่วมลงนามถวายพระพร สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา เนื่องในโอกาสวันคล้ายวันประสูติ วันที่ 8 มกราคม 2566 ผ่านระบบออนไลน์ ที่เว็บไซต์หน่วยราชการในพระองค์ www.royaloffice.th ระหว่างวันที่ 7 - 9 มกราคม 2566
วันจันทร์ที่ 30 มกราคม 2566
สธ.- สบช. ร่วมพัฒนาองค์ความรู้ด้านสุขภาพแก่บุคลากร 12 เขตสุขภาพ รองรับการดูแลสุขภาวะชุมชน สร้างความมั่งคงระบบสาธารณสุขไทย
กระทรวงสาธารณสุข ร่วมกับ สถาบันพระบรมราชชนก ลงนามบันทึกข้อตกลงความร่วมมือทางวิชาการ พัฒนาองค์ความรู้ด้านสุขภาพแก่บุคลากรสาธารณสุข 12 เขตสุขภาพทั่วประเทศ รองรับการดูแลสุขภาวะชุมชนสร้างความมั่นคงให้แก่ระบบสาธารณสุขไทย
กระทรวงสาธารณสุข ร่วมกับ สถาบันพระบรมราชชนก ลงนามบันทึกข้อตกลงความร่วมมือทางวิชาการ พัฒนาองค์ความรู้ด้านสุขภาพแก่บุคลากรสาธารณสุข 12 เขตสุขภาพทั่วประเทศ รองรับการดูแลสุขภาวะชุมชนสร้างความมั่นคงให้แก่ระบบสาธารณสุขไทย ส่งผลให้ประชาชนได้รับการดูแลอย่างมีคุณภาพทั่วถึงและเท่าเทียม
วันนี้ (30 มกราคม 2566) ที่ห้องประชุม 1 ชั้น 9 กรมสนับสนุนบริการสุขภาพ กระทรวงสาธารณสุข นายแพทย์โอภาส การย์กวินพงศ์ ปลัดกระทรวงสาธารณสุข เป็นประธานการประชุมเชิงปฏิบัติการความร่วมมือในการจัดทำแผนพัฒนาบุคลากรเพื่อสุขภาวะชุมชน และพิธีลงนามบันทึกข้อตกลงความร่วมมือทางวิชาการ ระหว่าง สถาบันพระบรมราชชนก กับ ผู้ตรวจราชการกระทรวงสาธารณสุขเขตสุขภาพที่ 1-12 โดยมี ศ.พิเศษ ดร.นายแพทย์วิชัย เทียนถาวร อธิการบดีสถาบันพระบรมราชชนก นายแพทย์สุเทพ เพชรมาก หัวหน้าผู้ตรวจราชการกระทรวงสาธารณสุข ผู้ตรวจราชการกระทรวงสาธารณสุข สาธารณสุขนิเทศก์ ผู้บริหารและเจ้าหน้าที่ จำนวน 140 คน ร่วมประชุม
นายแพทย์โอภาส กล่าวว่า กระทรวงสาธารณสุขมีนโยบายส่งเสริมพัฒนาบุคลากรสาธารณสุข ทั้งระดับบริหารและปฏิบัติงานอย่างต่อเนื่อง เพื่อรองรับการให้บริการประชาชนและการเปลี่ยนแปลงของเทคโนโลยีปัจจุบันบุคลากรด้านสาธารณสุขทั้งประเทศมีจำนวนกว่า 7-8 แสนคน เมื่อรวมกับ อสม. จะมีประมาณเกือบ 2 ล้านคนซึ่งในแต่ละวันต้องดูแลประชาชนทั่วประเทศกว่า 4-5 ล้านคน กระทรวงสาธารณสุขจึงมีการลงนามบันทึกข้อตกลงความร่วมมือทางวิชาการกับสถาบันพระบรมราชชนก เพื่อพัฒนาบุคลากรให้มีคุณภาพ ช่วยกันขับเคลื่อนระบบสาธารณสุขไทยให้ก้าวไปข้างหน้าได้อย่างเข้มแข็ง มั่นคงและมีประสิทธิภาพ
นายแพทย์โอภาส กล่าวต่อว่า การจะขับเคลื่อนระบบสาธารณสุขให้เจริญก้าวหน้าได้ รากฐานที่สำคัญที่สุด คือ บุคลากรและระบบการทำงานที่มีประสิทธิภาพ ซึ่งการลงนามบันทึกข้อตกลงความร่วมมือทางวิชาการครั้งนี้ จะทำให้เกิดการผลิตและพัฒนาบุคลากรที่ตอบสนองต่อระบบสุขภาพของกระทรวงสาธารณสุขและความต้องการของประเทศ ในการเชื่อมโยงภาวะสุขภาพของทั่วโลก มีการจัดการศึกษา ส่งเสริมวิชาการ วิชาชีพ สนับสนุนแหล่งเรียนรู้ งานวิจัยและพัฒนานวัตกรรม, เพิ่มการเข้าถึงบริการสุขภาพของคนในชุมชนเมือง, ผู้สูงอายุได้รับการดูแลอย่างทั่วถึงและเป็นระบบ, รองรับการดำเนินงานตามบริบทของทั้ง 12 เขตสุขภาพ, มีการจัดบริการงานวิชาการและพัฒนาแนวทางในการให้บริการด้วยเทคโนโลยี เพื่อช่วยให้เข้าถึงทุกแพลตฟอร์ม เพิ่มขีดความสามารถของระบบบริการสุขภาพได้อย่างมีประสิทธิภาพ รวมถึงปลูกฝังให้บุคลากรสาธารณสุขมีส่วนร่วมในการทะนุบำรุงศิลปะ วัฒนธรรม และสืบสานพระราชปณิธานของสมเด็จพระมหิตลาธิเบศร อดุลยเดชวิกรม พระบรมราชชนก “องค์บิดาแห่งการแพทย์แผนปัจจุบัน และการสาธารณสุขของไทย” ซึ่งผลในท้ายที่สุดจะก่อให้เกิดประโยชน์กับประชาชนที่จะได้รับการดูแลอย่างมีคุณภาพ ทั่วถึงและเท่าเทียม
****************************** 30 มกราคม 2566
วันจันทร์ที่ 30 มกราคม 2566
กรมทางหลวงชนบท สนับสนุนเศรษฐกิจการคมนาคมขนส่งและการท่องเที่ยวเชื่อมไทย - พม่า - ลาว - จีน
ตามนโยบายของรัฐมนตรีว่าการกระทรวงคมนาคม สร้างถนนสาย ทล.1020 จังหวัดพะเยาและเชียงราย คาดแล้วเสร็จในปี 2567
กรมทางหลวงชนบท (ทช.) กระทรวงคมนาคม รายงานความคืบหน้าโครงการก่อสร้างถนน สายแยกทางหลวงแผ่นดินหมายเลข 1020 ถึงบ้านกิ่วแก้ว อำเภอเทิง และจุน จังหวัดเชียงรายและพะเยา ปัจจุบันมีความคืบหน้าไปแล้ว 20% ขณะนี้อยู่ระหว่างขั้นตอนงานดินถม งานชั้นรองพื้นทางลูกรัง งานชั้นพื้นทาง หินคลุก และงานโครงสร้างฐานราก เสาตอม่อสะพาน คาดว่าจะก่อสร้างแล้วเสร็จสมบูรณ์ในปี 2567
ทช. ได้ดำเนินโครงการก่อสร้างถนนสายแยกทางหลวงแผ่นดินหมายเลข 1020 ถึงบ้านกิ่วแก้ว อำเภอเทิง และจุน จังหวัดเชียงรายและพะเยา ระยะทางรวม 43.709 กิโลเมตร การก่อสร้างถนนสายดังกล่าว แบ่งออกเป็น 2 ส่วน ประกอบด้วย การปรับปรุงขยายถนนเดิม บริเวณ ช่วง กม. ที่ 3+425 - 12+000 รวมระยะทาง 8.575 กิโลเมตร และการก่อสร้างถนนใหม่ บริเวณ ช่วง กม. ที่ 0+000 - 3+425 และ ช่วง กม. ที่ 12+000 - 43+709 รวมระยะทาง 35.134 กิโลเมตร ซึ่งจะก่อสร้างเป็นถนนแอสฟัลท์ติกคอนกรีต ขนาด 2 - 4 ช่องจราจร กว้างช่องละ 3.50 เมตร ไหล่ทางกว้าง 2.50 เมตร พร้อมก่อสร้างสะพานคอนกรีตเสริมเหล็กขนาดใหญ่ 2 แห่ง สะพานคอนกรีตเสริมเหล็กขนาดเล็ก 12 แห่ง รวมถึงโครงสร้างระบายน้ำ อุปกรณ์อำนวยความปลอดภัย สัญญาณไฟจราจรและไฟฟ้าส่องสว่างตลอดสายทาง โดยใช้งบประมาณในการก่อสร้าง 1,199 ล้านบาท เป็นงบผูกพันปี 2564 - 2567
ทั้งนี้ เมื่อการก่อสร้างแล้วเสร็จจะช่วยสนับสนุนยุทธศาสตร์การคมนาคมระหว่างจังหวัดและประเทศเพื่อนบ้าน เพิ่มประสิทธิภาพการคมนาคมของภาคเหนือตอนบน ซึ่งจังหวัดพะเยาและเชียงราย มีอาณาเขตติดกับประเทศเมียนมา สปป.ลาว และสามารถเชื่อมต่อไปยังตอนใต้ของประเทศจีนได้ รวมถึงช่วยรองรับการขนส่งสินค้าและการท่องเที่ยวในอนาคต รองรับการเดินทางของประชาชนที่จะใช้เส้นทางผ่านสะพานมิตรภาพไทย - ลาว แห่งที่ 4 (เชียงของ - ห้วยทราย) เป็นการส่งเสริมเศรษฐกิจในภาพรวมอย่างยั่งยืน ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
วันจันทร์ที่ 2 มกราคม 2566
02/01/2566
รัฐบาล ห่วงใย เตือนอีกครั้ง ดื่มคลายหนาว อันตรายถึงเสียชีวิต แนะดูแลสุขภาพช่วงอากาศหนาวเย็น
รัฐบาล ห่วงใย เตือนอีกครั้ง ดื่มคลายหนาว อันตรายถึงเสียชีวิต แนะดูแลสุขภาพช่วงอากาศหนาวเย็น
เมื่อวันที่ 2 ธ.ค.65 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า รัฐบาลมีความห่วงใยประชาชน ในการดื่มเครื่องดื่มแอลกอฮอล์ในช่วงอากาศหนาวเย็น ตามความเชื่อที่ว่าการดื่มเหล้า เบียร์ ในช่วงอากาศหนาว จะช่วยให้ร่างกายอบอุ่นขึ้นได้ ซึ่งสวนทางกับหลักวิชาการแพทย์ ที่พบว่าอันตรายจากการดื่มสุราช่วงฤดูหนาว มีตั้งแต่หมดสติ ภาวะหัวใจหยุดเต้น และเสียชีวิต เพราะเมื่อแอลกอฮอล์เข้าสู่ร่างกาย หลอดเลือดฝอยใต้ผิวหนังจะเกิดการขยายตัวเพื่อเป็นการระบายความร้อนในร่างกาย อุณหภูมิจึงลดต่ำลงมากกว่าปกติ ยิ่งถ้าหากเมาแล้วหลับ ไม่ได้สวมเสื้อผ้าที่อบอุ่น สัมผัสกับอากาศเย็นเป็นเวลานาน อาจทำให้มีโอกาสช็อกและเสียชีวิตสูง
น.ส.ไตรศุลี กล่าวว่า กรมอุตุนิยมวิทยา ยังคงแจ้งเตือนมวลอากาศเย็นปกคลุมประเทศไทย หลายพื้นที่ยังคงมีอากาศเย็นถึงหนาวและมีลมแรง ประจวบกับขณะนี้เป็นช่วงของการฉลองเทศกาลปีใหม่ ซึ่งแต่ละปีมักพบผู้เสียชีวิตจากการดื่มเครื่องดื่มแอลกอฮอล์ในหลายพื้นที่ จึงขอให้ประชาชนระมัดระวัง เพราะการดื่มเครื่องดื่มแอลกอฮอล์ในช่วงอากาศหนาวเย็น มีความเสี่ยงจะเกิดสภาวะ“ ไฮโปเทอร์เมีย (Hypothermia)” หรือ ภาวะตัวเย็น โดยร่างกายเกิดการสูญเสียความร้อนอย่างรวดเร็ว จนไม่สามารถสร้างและเก็บความร้อนได้ อาจส่งผลให้ช็อคและเสียชีวิตได้ในที่สุด
น.ส.ไตรศุลี กล่าวว่า ขอให้ประชาชนดูแลรักษาสุขภาพจากสภาพอากาศที่หนาวเย็นลง สำหรับการป้องกันภาวะอากาศหนาว สามารถทำได้โดยดูแลสุขภาพร่างกายให้แข็งแรง รับประทานอาหารครบ 5 หมู่ ดื่มน้ำอุ่นเพื่อช่วยปรับสมดุลร่างกาย ออกกำลังกายสม่ำเสมอกระตุ้นให้ร่างกายได้รับความอบอุ่นภายใน ไม่ควรอาบน้ำอุ่นบ่อยเกินไป อาจทำให้ผิวแห้งเสีย เตรียมเครื่องนุ่งห่มกันหนาวให้พร้อมและทำความสะอาดเสื้อผ้าหรือผ้าห่ม โดยเฉพาะเสื้อผ้ามือสองให้แช่ด้วยน้ำยาฆ่าเชื้อหรือต้ม เพื่อป้องกันโรคผิวหนัง งดดื่มสุราหรือเครื่องดื่มแอลกอฮอล์ทุกชนิดในช่วงภาวะอากาศหนาว เนื่องจากเป็นปัจจัยเสริมสำคัญทำให้เสี่ยงต่อการเสียชีวิตในช่วงอากาศหนาวได้
วันจันทร์ที่ 2 มกราคม 2566
“ดีอีเอส” เปิดสถิติ”เฟคนิวส์” ปี 2565 พบข่าวปลอมนโยบายภาครัฐครองแชมป์สูงสุด
“ดีอีเอส” เปิดสถิติ”เฟคนิวส์” ปี 2565 พบข่าวปลอมนโยบายภาครัฐครองแชมป์สูงสุด
กระทรวงดิจิทัลเพื่อเศรษฐกิจและสังคม(ดีอีเอส)เผยสถานการณ์ข่าวปลอมปี2565พบข่าวปลอมมุ่งบิดเบือนเกี่ยวกับนโยบายรัฐบาลและข่าวสารราชการมาแรงทั้งปีรองลงมาด้านสุขภาพและเตือนภัยพิบัติ
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่ากระทรวงดีอีเอสเดินหน้าขับเคลื่อนนโยบายการแก้ไขปัญหาข่าวปลอมอย่างต่อเนื่องโดยเป็นการทำงานบูรณาการร่วมกันกับทุกหน่วยงานราชการในการรับแจ้งเบาะแสจากประชาชนผ่านช่องทางต่างๆของศูนย์ต่อต้านข่าวปลอมในช่องทางเพจเฟซบุ๊กเว็บไซต์ทวิตเตอร์และLine Officialและติดตามการสนทนาบนโลกออนไลน์(Social Listening)เกี่ยวกับข่าวปลอมโดยในรอบปี2565ภาพรวมผลการดำเนินการของศูนย์ต่อต้านข่าวปลอม(วันที่1ม.ค.2565 – 31ธ.ค. 2565)จากการรับแจ้งเบาะแสและติดตามการสนทนาบนโลกออนไลน์เกี่ยวกับข่าวปลอมพบว่ามีข้อความข่าวที่ต้องคัดกรอง517,965,417ข้อความหลังจากคัดกรองพบข้อความข่าวที่ต้องดำเนินการตรวจสอบ14,859เรื่องแบ่งเป็นโดยหมวดหมู่นโยบายรัฐ3,772เรื่องตามมาด้วยหมวดหมู่สุขภาพ2,344เรื่องหมวดหมู่เศรษฐกิจ634เรื่องและหมวดหมู่ภัยพิบัติ450เรื่อง
โดยข่าวปลอมและข่าวบิดเบือนที่มีการแชร์วนซ้ำบ่อยที่สุดในรวม10ลำดับในรอบปี2565ได้แก่
อันดับ1เรื่องเคี้ยวเม็ดมะละกอสุกแล้วกลืนโดยไม่ต้องกินน้ำตามวันละ3เม็ดรักษามะเร็งระยะสุดท้ายเห็นผลใน1เดือน
อันดับ2เรื่องปรากฏการณ์APHELION (อะฟี'ลิอัน)โลกจะอยู่ไกลจากดวงอาทิตย์ระยะทาง5นาทีแสง หรือ90,000,000กิโลเมตร
อันดับ3เรื่องอย.แพ้คดีหลังไฟเซอร์ถูกบังคับให้เปิดเผยข้อมูลเกี่ยวกับผลข้างเคียงของวัคซีน
อันดับ4เรื่องกสทช.โทรแจ้งประชาชนขอระงับสัญญาณเบอร์โทรศัพท์และจะติดแบล็คลิสต์ไม่สามารถเปิดเบอร์ใหม่ได้
อันดับ5เรื่องหากสแกนQR Codeจากใบนัดนำจ่ายสิ่งของส่งทางไปรษณีย์สามารถถูกดูดเงินในบัญชีได้
อันดับ6เรื่องวันที่22 - 28ส.ค.65จะเกิดพายุ9ลูกพร้อมกันและล้อมประเทศไทยจนทำให้น้ำท่วมกรุงเทพฯ
อันดับ7เรื่องยาพาราเซตามอลมีส่วนผสมของไวรัสแมคชูโป
อันดับ8เรื่องสธ.เตือนไข้หวัดใหญ่ครั้งนี้มีความร้ายแรงมากให้งดการเดินทางและกิจกรรมทุกประเภท
อันดับ9เรื่องควรหยุดฉีดวัคซีนโควิด19เพราะจะทำให้เสียชีวิตได้
อันดับ10เรื่องผลิตภัณฑ์N DRO CARE MOUTH SPRAYต้านไวรัสแบคทีเรียและเชื้อโรคปกป้องไข้หวัดลดการอักเสบและดักจับเชื้อไวรัสก่อนลงปอด
ดังนั้นขอเชิญชวนประชาชนในการทำงานร่วมกับรัฐบาลและศูนย์ต่อต้านข่าวปลอมเพื่อช่วยกันแก้ปัญหาข่าวปลอมเมื่อได้รับข่าวสารข้อมูลผ่านโซเชียลควรตรวจสอบให้รอบด้านเลือกเชื่อเลือกแชร์โดยขอความร่วมมือไม่ส่งหรือแชร์ข่าวปลอมต่างๆต่อในช่องทางสื่อสังคมออนไลน์ต่างๆเพราะจะสร้างความตื่นตระหนกและความเสียหายต่อส่วนรวมและสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้LINE @antifakenewscenterเว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87
------------------------
วันจันทร์ที่ 2 มกราคม 2566
02/01/2566
ปลัดฯ ณัฐพล นำคณะผู้บริหาร ก.อุตฯ ลงนามถวายพระพรพระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี เนื่องในโอกาสวันขึ้นปีใหม่ พุทธศักราช 2566
ปลัดฯ ณัฐพล นำคณะผู้บริหาร ก.อุตฯ ลงนามถวายพระพรพระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี เนื่องในโอกาสวันขึ้นปีใหม่ พุทธศักราช 2566
เมื่อวันที่ 1 มกราคม 2566 เวลา 09.00 น. ดร.ณัฐพล รังสิตพล ปลัดกระทรวงอุตสาหกรรม นำคณะผู้บริหารกระทรวงอุตสาหกรรม ถวายแจกันดอกไม้เบื้องหน้าพระบรมฉายาลักษณ์ฯ และลงนามถวายพระพร พระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี เนื่องในโอกาสวันขึ้นปีใหม่พุทธศักราช 2566 โดยมีนางสาวณัฏฐิยา เนตยสุภา รองอธิบดีกรมส่งเสริมอุตสาหกรรม รักษาราชการแทนรองปลัดกระทรวงอุตสาหกรรม นายเดชา จาตุธนานันท์ นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรม นายภาสกร ชัยรัตน์ รองอธิบดีกรมส่งเสริมอุตสาหกรรม รักษาราชการแทนผู้ตรวจราชการกระทรวงอุตสาหกรรม นายจุลพงษ์ ทวีศรี อธิบดีกรมโรงงานอุตสาหกรรม นายนิรันดร์ ยิ่งมหิศรานนท์ อธิบดีกรมอุตสาหกรรมพื้นฐานและการเหมืองแร่ นายใบน้อย สุวรรณชาตรี อธิบดีกรมส่งเสริมอุตสาหกรรม นางสาวนารถนารี รัฐปัตย์ กรรมการผู้จัดการธนาคาร SMEs D Bank และคณะผู้บริหารระดับสูงของกระทรวงอุตสาหกรรม เข้าร่วมด้วย ณ ศาลาสหทัยสมาคม ในพระบรมมหาราชวัง
วันจันทร์ที่ 2 มกราคม 2566
02/01/2566
​รัฐบาลดันปีแห่งSoft power ก.พาณิชย์จับมือเชฟมิชลิน ดันสินค้าชุมชนสู่ตลาดพรีเมี่ยม
​รัฐบาลดันปีแห่งSoft power ก.พาณิชย์จับมือเชฟมิชลิน ดันสินค้าชุมชนสู่ตลาดพรีเมี่ยม
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า ตามนโยบายรัฐบาลที่มุ่งส่งเสริม Soft Power เพื่อเพิ่มมูลค่าทางเศรษฐกิจและสร้างรายได้สู่ชุมชน ซึ่งในปีที่ผ่านมาได้เผยแพร่ชื่อเสียงไปทั่วโลก โดยเฉพาะในเรื่องของวัตถุดิบและอาหารที่เป็นทุนทางวัฒนธรรมและเอกลักษณ์ประจำถิ่น ผ่านการเลี้ยงรับรองผผู้นำเขตเศรษฐกิจเอเปค ซึ่งในส่วนของกระทรวงพาณิชย์ นอกจากดำเนินการในเรื่องการประชาสัมพันธ์ เร่งขยายตลาดสินค้าไทยแล้ว ยังให้ความสำคัญการส่งเสริมการขึ้นทะเบียนสินค้าสิ่งบ่งชี้ทางภูมิศาสตร์ (Geographical Indication: GI) ซึ่งเป็นการคุ้มครองว่าสินค้าเกษตรชนิดนั้นเป็นสินค้าเฉพาะถิ่น พื้นที่อื่นไม่สามารถนำชื่อไปใช้ และเสมือนเครื่องยืนยันถึงคุณภาพสินค้าอีกด้วย จึงเป็นประโยชน์ต่อการทำการตลาดและเพิ่มมูลค่าอย่างมาก ทั้งนี้ กรมทรัพย์สินทางปัญญา กระทรวงพาณิชย์ ได้เร่งรัดการขึ้นทะเบียน ส่งเสริมความรู้ความเข้าใจ ถึงประโยชน์ของการคุ้มครอง GI ให้แก่ผู้ประกอบการท้องถิ่น จัดทำระบบควบคุมคุณภาพเพื่อรักษามาตรฐานของสินค้า GI ที่ขึ้นทะเบียนแล้ว และการส่งเสริมการตลาดทั้งในประเทศและต่างประเทศ เพื่อเป็นการสร้างโอกาสและยกระดับสินค้าอัตลักษณ์ท้องถิ่นของชุมชนสู่สินค้าระดับพรีเมี่ยมต่อไป
ขณะนี้ มีสินค้าที่ได้ขึ้นทะเบียนสินค้า GI กับกรมทรัพย์สินทางปัญญา แล้วทั้งหมด 195 รายการ (ณ วันที่ 26 ธันวาคม 2565) แบ่งเป็น GI ไทย 177 รายการ GI ต่างประเทศ 18 รายการ และ 6 รายการล่าสุด คือ มะม่วงเบาสงขลา (จ.สงขลา) มะม่วงน้าดอกไม้สีทองพิษณุโลก (จ.พิษณุโลก) ขมิ้นชันสุราษฎร์ธานี (จ.สุราษฎร์ธานี) กล้วยหอมทองพบพระ (จ.ตาก) ทุเรียนสะเด็ดน้ำยะลา (จ.ยะลา) และปลาเม็ง สุราษฎร์ธานี (จ.สุราษฎร์ธานี)
นางสาวรัชดา กล่าวต่อว่า เพื่อเป็นการเผยแพร่สินค้าสิ่งบ่งชี้ทางภูมิศาสตร์ไทยให้เป็นที่รู้จักทั่วโลก ทางกรมฯ ได้ร่วมกับ Michelin Guide ผลิตสื่อประชาสัมพันธ์ โดยการคัดสรรวัตถุดิบซึ่งเป็นสินค้า GI จากแหล่งผลิตที่มีคุณภาพ มีเอกลักษณ์ที่โดดเด่นเฉพาะท้องถิ่นนั้นๆ มาสร้างสรรค์ เป็นเมนูอาหารจากเชฟระดับมิชลินสตาร์ โดยที่ผ่านมา จัดทำให้กับสินค้า GI แล้ว 4 สินค้าจาก 3 จังหวัด ได้แก่ ข้าวหอมมะลิดินภูเขาไฟบุรีรัมย์ หอมแดงศรีสะเกษ กระเทียมศรีสะเกษ และเนื้อโคขุนโพนยางคา จังหวัดสกลนคร สำหรับปี 2566 นับแต่มกราคมนี้ จะต่อยอดผ่านกิจกรรม “สัมผัสสำรับ GI สุดประณีตด้วยเชฟมิชลิน” โดยการนำวัตถุดิบ GI ถึง 15 รายการ เช่น ปลากะพงสามนำ้ ทะเลสาบสงขลา ปลาดุกร้าทะเลน้อยพัทลุง ข้าวเหนียวเขาวงกาฬสินธุ์ สับปะรดภูเก็ต มะนาวเพชรบุรี และ น้าตาลโตนดเมืองเพชร เป็นต้น มารังสรรเป็นเมนูสุดพิเศษให้แก่ผู้มีชื่อเสียงในแวดวง GI และสื่อมวลชน เพื่อแสดงให้เห็นถึงศักยภาพสินค้า GI ในการก้าวไปสู่เวทีสากล
“รัฐบาลเชื่อมั่นในโอกาสเติบโตของสินค้าเกษตรผ่านการทำการตลาดเน้นทุนทางวัฒนธรรมอาหารไทย รวมถึงสร้างการรับรู้สินค้า GI ไทยว่า เป็นของแท้และมีคุณภาพระดับพรีเมียมให้เป็นที่รู้จักทั้งในและต่างประเทศ เพื่อสร้างแรงจูงใจให้กับผู้ประกอบอาชีพด้านอาหารหันมาสนใจวัตถุดิบจากสินค้า GI ท้องถิ่น นำไปสร้างสรรค์เมนูอาหารที่มีคุณภาพ เป็นการใช้ Soft Power เพื่อสร้างรายได้แก่ชาวบ้านและความเข้มแข็งของเศรษฐกิจท้องถิ่น” นางสาวรัชดา กล่าว
วันจันทร์ที่ 2 มกราคม 2566
02/01/2566
​“ช้อปดีมีคืน” ลดหย่อนภาษี ปี2566 เริ่มแล้ว ซื้อสินค้าOTOP ได้ด้วย
​“ช้อปดีมีคืน” ลดหย่อนภาษี ปี2566 เริ่มแล้ว ซื้อสินค้าOTOP ได้ด้วย
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยถึงมาตรการ “ช้อปดีมีคืน” ซึ่งเป็นของขวัญปีใหม่ให้กับประชาชน โดยการลดหย่อนภาษีปี 2566 จากการใช้จ่ายจริงสูงสุด 40,000 บาท เมื่อซื้อสินค้าและบริการพร้อมออกใบกำกับภาษี โดยได้เริ่มมาตรการแล้วตั้งแต่วันที่ 1 ม.ค. ถึง 15 ก.พ.นี้แบ่งเป็น
(1) ค่าซื้อสินค้าหรือค่าบริการ จำนวนไม่เกิน 30,000 บาทแรก จะต้องมีใบกำกับภาษีในรูปแบบกระดาษหรือใบกำกับภาษีในรูปแบบอิเล็กทรอนิกส์ผ่านระบบ e-Tax Invoice & e-Receipt ของกรมสรรพากร
(2) ค่าซื้อสินค้าหรือค่าบริการ จำนวนไม่เกิน 10,000 บาทที่เหลือ จะต้องมีใบกำกับภาษีในรูปแบบอิเล็กทรอนิกส์ผ่านระบบ e-Tax Invoice & e-Receipt ของกรมสรรพากรเท่านั้น
สำหรับสินค้าประเภทหนังสือ e-book และสินค้า OTOP จะต้องใช้ใบเสร็จรับเงินด้วย ส่วนค่าสินค้าและบริการบางชนิดที่ไม่เข้าร่วมมาตรการ ได้แก่ ค่าซื้อสุรา เบียร์ และไวน์ ค่าซื้อยาสูบ ค่าซื้อรถยนต์ รถจักรยานยนต์ และเรือ ค่าซื้อหนังสือพิมพ์และนิตยสาร ค่าบริการจัดนำเที่ยว ค่าที่พักในโรงแรม ค่าสาธารณูปโภค ค่าน้ำประปา ค่าไฟฟ้า ค่าบริการสัญญาณโทรศัพท์ ค่าบริการสัญญาณอินเทอร์เน็ต และค่าบริการสำหรับบริการที่มีข้อตกลงการให้บริการระยะยาว และค่าเบี้ยประกันวินาศภัย
ทั้งนี้ สามารถดูรายละเอียดเพิ่มเติมหรือรายชื่อผู้ประกอบการจัดทำใบกำกับภาษีและใบเสร็จรับเงินอิเล็กทรอนิกส์ ได้ที่ www.rd.go.th สอบถามโทร.1161
วันจันทร์ที่ 2 มกราคม 2566
02/01/2566
รัฐมนตรีว่าการกระทรวงยุติธรรม เร่งขันน็อตรับ กม.JSOC บูรณาการร่วมทุกหน่วยงาน ออกกฎระเบียบ ติวเข้มจนท. 23 ม.ค.พร้อมลุยทันที หวังสร้างความปลอดภัยให้สังคม
รัฐมนตรีว่าการกระทรวงยุติธรรม เร่งขันน็อตรับ กม.JSOC บูรณาการร่วมทุกหน่วยงาน ออกกฎระเบียบ ติวเข้มจนท. 23 ม.ค.พร้อมลุยทันที หวังสร้างความปลอดภัยให้สังคม เผยราชทัณฑ์จัดสถานที่คุมขังฉุกเฉินแล้ว ส่วนคุมประพฤติเร่งทดสอบระบบ เตรียมกำไล EM ให้เพียงพอ
เมื่อวันที่ 2 มกราคม 2566 นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงการเตรียมความพร้อมรองรับ พ.ร.บ.มาตรการป้องกันการกระทำผิดซ้ำในความผิดเกี่ยวกับเพศหรือที่ใช้ความรุนแรง ที่จะมีผลบังคับใช้ในวันที่ ในวันที่ 23 มกราคม 2566 ว่า ตนได้เร่งให้เจ้าหน้าที่ในกระทรวงได้เตรียมความพร้อมอย่างเร็วที่สุด โดยเฉพาะในส่วนที่เกี่ยวข้องในเรื่องนี้โดยตรง คือ กรมคุมประพฤติและกรมราชทัณฑ์ โดยขณะนี้ได้จัดทำร่างกฎกระทรวง ร่างระเบียบกรม รวมถึงการจัดคู่มือแนวทางในการทำงาน และการอบรมหลักสูตรต่างๆให้กับเจ้าหน้าที่ เกือบเสร็จสมบูรณ์แล้ว นอกจากนี้ยังได้ทำบันทึกข้อตกลงความร่วมมือการบูรณาการความร่วมมือเพื่อป้องกันการกระทำผิดซ้ำฯ ระหว่าง ศาล สำนักงานอัยการ กระทรวงมหาดไทย กระทรวงสาธารณสุข สำนักงานตำรวจแห่งชาติและกระทรวงยุติธรรม ไปแล้ว เมื่อวันที่ 23 ธันวาคม 2565 เพื่อบูรณางานในส่วนที่เกี่ยวข้อง
นายสมศักดิ์ กล่าวว่า กรมราชทัณฑ์ได้มีการกำหนดสถานที่คุมขังหลังพ้นโทษออกมาแล้ว คือ เรือนจำกลางคลองเปรม เรือนจำกลางพิษณุโลก เรือนจำกลางคลองไผ่ จ.นครราชสีมา เรือนจำกลางเขาบิน จ.ราชบุรี เรือนจำกลางระยอง และเรือนจำกลางนครศรีธรรมราช ซึ่งสถานที่ทั้งหมดได้มีการจัดเตรียมความพร้อมและได้มีคณะกรรมการลงพื้นที่ไปตรวจสอบเรียบร้อยแล้ว ในส่วนของกรมคุมประพฤติ เราได้มีการทดสอบระบบของศูนย์ JSOC และเตรียมกำไล EM ไว้สำหรับติดให้กับกลุ่มผู้ต้องขังที่เข้าข่ายและศาลมีคำสั่งให้สวมกำไล รวมถึงการทำความเข้าใจและอบรบอาสาสมัครคุมประพฤติเพื่อช่วยงานในส่วนของการดูแลในพื้นที่หมู่บ้านและชุมชนอีกด้วย
"การจัดทำกฎหมายนี้ เพื่อสร้างเครื่องมือและเกราะป้องกันให้กับสังคม โดยเฉพาะผู้หญิงและเด็ก ขณะนี้ตนได้เร่งให้ทุกหน่วยงานในกระทรวงเร่งทดสอบระบบต่างๆให้สมบูรณ์ที่สุด เพื่อเตรียมรองรับกฎหมาย ทุกกรมต้องทำให้ดีที่สุด อย่าให้ขาดตกบกพร่อง และขอให้หน่วยงานที่เกี่ยวข้องจำลองการทำงานขึ้นมา เพื่อทดสอบระบบต่างๆให้สมบูรณ์ ทำให้เคยชินกับองค์ความรู้ใหม่ นอกจากนี้เราต้องเร่งสร้างการรับรู้ ประชาสัมพันธ์ตัวกฎหมายให้ทั้งเจ้าหน้าที่และประชาชนได้รับทราบ ทั้งการจัดกิจกรรมเพื่อสร้างการรับรู้ การลงพื้นที่ในเชิงรุกและประชาสัมพันธ์ผ่านสื่อต่างๆ เพื่อให้กฎหมายมีประสิทธิภาพและช่วยเหลือประชาชนสังคมให้ได้มากที่สุด"นายสมศักดิ์ กล่าว
วันอาทิตย์ที่ 1 มกราคม 2566
01/01/2566
PM signs book of blessing for H.M. the King and Queen on New Year Day 2023
PM signs book of blessing for H.M. the King and Queen on New Year Day 2023
January 1, 2023, at 09.00hrs, at the Red Room, the Grand Palace, Prime Minister and Defense Minister Gen Prayut Chan-o-cha, and Mrs. Naraporn Chan-o-cha, spouse, presented flower vases and signed a book of blessing for His Majesty the King and Her Majesty the Queen on occasion of the New Year 2023. Participating in the ceremony were Deputy Prime Ministers and spouses.
The Prime Minister and spouse paid respect to, and presented flower vases in front of His Majesty’s and Her Majesty’s portraits in the following order:
The first vase was presented by the Prime Minister and Deputy Prime Ministers in the name of “Prime Minister and members of the cabinet”
The second vase was presented by the Prime Minister and spouse in the name of “Prime Minister and spouse”
The third vase was presented by the Prime Minister’s spouse and spouses of Deputy Prime Ministers in the name of “Spouses of cabinet members”
The Prime Minister and spouse, then, signed the book of blessings, and paid respect in front of His Majesty’s and Her Majesty’s portraits once again to complete the ceremony.
วันจันทร์ที่ 2 มกราคม 2566
02/01/2566
​โฆษกรัฐบาลเผย นายกฯ ปลื้ม กรุงเทพฯ ติดอันดับ 3 ปลายทางยอดนิยมในเอเชียของชาวอเมริกัน พร้อมเดินหน้าส่งเสริมการท่องเที่ยวปี 2566 ตั้งเป้ารับนักท่องเที่ยวต่างชาติไม่ต่ำกว่า 20 ล้านคน
​โฆษกรัฐบาลเผย นายกฯ ปลื้ม กรุงเทพฯ ติดอันดับ 3 ปลายทางยอดนิยมในเอเชียของชาวอเมริกัน พร้อมเดินหน้าส่งเสริมการท่องเที่ยวปี 2566 ตั้งเป้ารับนักท่องเที่ยวต่างชาติไม่ต่ำกว่า 20 ล้านคน
วันนี้ (2 มกราคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่ประเทศไทยยังคงได้รับความสนใจ และเป็นจุดหมายปลายทางยอดนิยมของนักท่องเที่ยวต่างชาติอย่างต่อเนื่อง โดย Hopper เว็บไซต์และแอปพลิเคชันเพื่อวางแผนการท่องเที่ยวยอดนิยมของชาวอเมริกันได้เปิดเผยผลการค้นหาเที่ยวบินปี 2566 ในช่วงสัปดาห์แรกของเดือนธันวาคม 2565 โดยชาวอเมริกันมีความต้องการเดินทางมาเยือนกรุงเทพมหานคร มากเป็นอันดับ 3 ของเอเชีย
โฆษกประจำสำนักนายกรัฐมนตรี กล่าวเพิ่มเติมว่า เว็บไซต์ Hopper คาดการณ์นักท่องเที่ยวชาวอเมริกันมีแนวโน้มเดินทางท่องเที่ยวต่างประเทศอย่างคึกคัก ในปี 2566 โดยเฉพาะประเทศในทวีปเอเชีย ซึ่งชาวอเมริกันมีการค้นหาเที่ยวบินระหว่างประเทศสูงถึงร้อยละ 27 เพิ่มขึ้นจากปีที่ผ่านมาซึ่งมีเพียงร้อยละ 19 โดยกรุงเทพฯ เมืองหลวงของไทย ติดอันดับ 3 ปลายทางของการค้นหาเที่ยวบินระหว่างประเทศทั้งหมดในเอเชีย รองจากกรุงโตเกียว ประเทศญี่ปุ่น และนครโฮจิมินห์ ประเทศเวียดนาม
สำหรับการท่องเที่ยวในปี 2566 หลายหน่วยงานที่เกี่ยวข้องของไทยได้บูรณาการการดำเนินงานร่วมกันอย่างต่อเนื่อง และดำเนินความร่วมมือกับนานาประเทศเพื่อส่งเสริมและผลักดันให้มีการแลกเปลี่ยนการท่องเที่ยวระหว่างกันมากขึ้น โดยการท่องเที่ยวแห่งประเทศไทยและองค์การส่งเสริมการท่องเที่ยวเกาหลีใต้ (KTO) ได้ประกาศความร่วมมือระดับทวิภาคีกำหนดให้ในปี 2566-2567 เป็นปีแห่งการท่องเที่ยวระหว่างเกาหลีใต้-ไทย เพื่อฟื้นฟูการแลกเปลี่ยนด้านการท่องเที่ยวระหว่างกันให้กลับคืนสู่สภาวะปกติ โดยคาดการณ์ว่า ความร่วมมือในครั้งนี้จะช่วยกระตุ้นให้เกิดการแลกเปลี่ยนนักท่องเที่ยวระหว่างกันไม่ต่ำกว่า 3 ล้านคน และหวังว่าการร่วมมือกันตลอด 2 ปีข้างหน้าจะช่วยกระชับความสัมพันธ์ระหว่างประเทศให้แน่นแฟ้นยิ่งขึ้น
นอกจากนี้ ในปี 2566 รัฐบาลยังตั้งเป้าสร้างรายได้จากการท่องเที่ยวให้กลับมาร้อยละ 80 ของช่วงก่อนโควิด-19 และจำนวนนักท่องเที่ยวต่างชาติกลับคืนมาร้อยละ 50 สร้างรายได้จากการท่องเที่ยวอยู่ที่ 2.38 ล้านล้านบาท จากจำนวนนักท่องเที่ยวต่างชาติไม่ต่ำกว่า 20 ล้านคน ซึ่งยังไม่รวมนักท่องเที่ยวจีนและคนไทยเดินทางเที่ยวในประเทศ 180 ล้านคน-ครั้ง
“นายกรัฐมนตรียินดีเป็นอย่างยิ่งที่หลายเมืองของไทยติดอันดับจุดหมายปลายทางที่นักท่องเที่ยวต่างชาติให้ความนิยม และสนใจมาท่องเที่ยว พร้อมทั้งขอบคุณหน่วยงานที่เกี่ยวข้อง ที่ร่วมกันทำงานตามแนวนโยบายที่ทางรัฐบาลได้วางไว้ เพื่อส่งเสริมและกระตุ้นการท่องเที่ยวไทยคึกคัก ถือว่าเป็นปัจจัยสำคัญในการฟื้นฟูเศรษฐกิจของประเทศ ทั้งนี้ ขอให้ทุกหน่วยงานที่เกี่ยวข้องบูรณาการการทำงานร่วมกันอย่างใกล้ชิด เพื่อดูแลและอำนวยความสะดวกแต่เป็นไปตามมาตรการสำคัญ รองรับปริมาณนักท่องเที่ยวชาวต่างชาติที่เข้ามามากขึ้น พร้อมขอให้ชาวไทยเป็นเจ้าบ้านที่ดี มีมิตรไมตรี เพื่อสร้างความประทับใจแก่นักท่องเที่ยว” นายอนุชาฯ กล่าว
วันจันทร์ที่ 2 มกราคม 2566
02/01/2566
ข่าวดี !!  กรมการจัดหางาน รับสมัครช่างไฟฟ้า ช่างเครื่องปรับอากาศไปทำงานประเทศบรูไน
กรมการจัดหางาน  เปิดรับสมัครคนหางานเพื่อไปทำงานประเทศบรูไน จำนวน 6 อัตรา ระยะเวลาจ้างงาน 2 ปี  ฟรีค่าที่พัก + ค่าโดยสารเครื่องบินเที่ยวไป สมัครได้ตั้งแต่บัดนี้ถึงวันที่ 18 มกราคม 66
นายไพโรจน์ โชติกเสถียร อธิบดีกรมการจัดหางานเปิดเผยว่า กรมการจัดหางานเปิดรับสมัครคนหางานเพื่อไปทำงานกับนายจ้างบริษัท Borneo Air Conditioning & Engineering Sdn Bhd  ประเทศบรูไน ซึ่งประกอบกิจการรับเหมางานติดตั้งเครื่องปรับอากาศในอาคาร บริการซ่อมบำรุง และเป็นตัวแทนจำหน่ายแอร์ DAIKIN จำนวน 6 อัตรา ตำแหน่งช่างไฟฟ้าภายในอาคาร และช่างเครื่องปรับอากาศ ระยะเวลาจ้างงาน 2 ปี โดยนายจ้างจะจัดหาที่พัก อำนวยความสะดวกในการส่งไปสถานที่ทำงาน จ่ายค่าโดยสารเครื่องบินเที่ยวไป มีประกันสุขภาพตามกฎหมายแรงงาน และมีวันหยุดประจำปี 14 วัน เมื่อทำงานครบ 1 ปี ซึ่งผู้สนใจสามารถศึกษารายละเอียดการสมัครสอบ กำหนดการและวิธีการรับสมัครได้ที่เว็บไซต์กองบริหารแรงงานไทยไปต่างประเทศ doe.go.th/overseas หัวข้อ “ข่าวประกาศรับสมัคร” และยื่นใบสมัครด้วยตนเอง หรือทางไปรษณีย์ลงทะเบียนด่วนพิเศษ (EMS) ได้ตั้งแต่บัดนี้จนถึงวันที่ 18 มกราคม 2566
นายไพโรจน์ โชติกเสถียร อธิบดีกรมการจัดหางานกล่าวว่า สำหรับคุณสมบัติและตำแหน่งที่บริษัท Borneo Air Conditioning & Engineering Sdn Bhd ประเทศบรูไน แจ้งความต้องการมา ไม่ได้จำกัดวุฒิการศึกษา แต่ต้องอายุไม่เกิน 53 ปี สามารถสื่อสารภาษาอังกฤษได้ มีประสบการณ์การทำงานที่เกี่ยวข้อง 5 ปีขึ้นไป ผ่านการทดสอบมาตรฐานฝีมือแรงงานแห่งชาติ ระดับ 1 ช่างไฟฟ้า หรือช่างเครื่องปรับอากาศ จากกรมพัฒนาฝีมือแรงงาน หรือศูนย์ประเมินฯที่ได้รับอนุญาตจากกรมพัฒนาฝีมือแรงงาน โดยมีอัตราค่าจ้าง ดังนี้
1. ตำแหน่งช่างไฟฟ้าภายในอาคาร (Certified Electrician) จำนวน 2 อัตรา ค่าจ้างเดือนละ 700 – 900 ดอลลาร์บรูไน หรือประมาณ 17,824 – 22,916 บาท
2. ตำแหน่งช่างเครื่องปรับอากาศ (Air Condition Technician) จำนวน 4 อัตรา ค่าจ้างเดือนละ 600 -1,000 ดอลลาร์บรูไน หรือประมาณ 15,277 – 25,463 บาท
ทั้งนี้ทุกตำแหน่งเงินเดือนขึ้นอยู่กับวุฒิการศึกษา และประสบการณ์การทำงาน (อัตราแลกเปลี่ยน ณ วันที่ 6 ธันวาคม 2565 : 1 ดอลลาร์บรูไน เท่ากับ 25.4632 บาท)
“การรับสมัครในครั้งนี้เป็นการดำเนินการเพื่อจัดส่งคนหางานไปทำงานต่างประเทศ โดยวิธีรัฐจัดส่ง คนหางานไม่เสียค่าสมัครหรือค่าบริการใด ๆ ทั้งสิ้น ยกเว้นกรณีได้รับการคัดเลือกให้ไปทำงานจะมีค่าใช้จ่ายเท่าที่จำเป็น ได้แก่ ค่าทำหนังสือเดินทาง (กรณียังไม่มี) ค่าตรวจสุขภาพ ค่าตรวจสอบประวัติอาชญากรรม ค่าธรรมเนียมลงตรา (วีซ่า) ค่าสมาชิกกองทุนเพื่อช่วยเหลือคนหางานไปทำงานต่างประเทศ และค่าตั๋วโดยสารเครื่องบิน รวมค่าใช้จ่ายทั้งสิ้นประมาณ 16,000 บาท โดยผู้ที่สนใจสามารถศึกษารายละเอียดการสมัครสอบ กำหนดการและวิธีการรับสมัครได้ที่เว็บไซต์กองบริหารแรงงานไทยไปต่างประเทศ doe.go.th/overseas หัวข้อ “ข่าวประกาศรับสมัคร” หรือ Facebook : แรงงานไทยไปต่างประเทศโดยรัฐจัดส่ง หรือสอบถามรายละเอียดเพิ่มเติมได้ที่ 0 2245 1034 หรือสายด่วนกระทรวงแรงงาน โทร. 1506 กด 2 กรมการจัดหางาน”อธิบดีกรมการจัดหางานกล่าว